hotchpotch/miracl-hf-unified huggingface dataset:
Espoo Metro Areena
Espoo Metro Areena (aikaisemmin Barona Areena ja LänsiAuto Areena) on Espoon Tapiolan Urheilupuistossa sijaitseva, vuonna 1999 valmistunut urheilun ja viihteen monitoimihalli. Espoo Metro Areena oli valmistumisestaan lähtien vuoden 2016 konkurssiinsa asti jääkiekon SM-liigassa pelaavan Espoo Bluesin kotihalli. Blues oli kevääseen 1998 asti nimeltään Kiekko-Espoo ja se pelasi kotiottelunsa Matinkylän jäähallissa. Uuden hallin valmistumiseen asti Blues pelasi evakossa Helsingin jäähallissa. Vuodesta 2016 alkaen Espoo United on käyttänyt Espoo Metro Areenaa omana kotihallinaan.
Monitoimiareenan suunnitteli arkkitehtitoimisto Matti Savolainen Oy, ja rakennusprojektista vastasi Rakennuttajatoimisto CMC Oy. Noin 20 miljoonan euron hintainen hanke rahoitettiin pääosin yksityisillä varoilla kuten sponsorisopimuksilla sekä aitioiden ja klubi-istuinten myynnillä. Ensimmäinen yleisötapahtuma järjestettiin 28. tammikuuta 1999, kun hallissa pelattiin jääkiekon SM-liigan ottelu Blues–HIFK, jonka HIFK voitti maalein 3–1. Vuonna 2001 areenan pääomistajaksi tuli liikemies Jussi Salonojan omistama Erja-yhtymä Oy.
Henkilöstöpalveluyritys Barona tuli hallin nimisponsoriksi kymmenvuotisella sopimuksella tammikuussa 2009. Sitä ennen rakennus tunnettiin LänsiAuto Areenan nimellä. Barona Areenan nimi päätettiin vaihtaa, kun Espoon kaupunki sopi hallia hallinnoivan yrityksen kanssa yhteistyösopimuksen 2015. Nimi vaihtui virallisesti 7. lokakuuta 2015.
Halli on rakennettu nykytrendin mukaisesti helposti muunneltavaksi urheilun ja viihteen monitoimihalliksi. Hallin yleisökapasiteetti vaihtelee tilaisuuksien mukaan. Jääkiekko-ottelussa kiinteitä istumapaikkoja on 6 982. Lisäksi hallissa on ravintolatiloja sekä runsaasti erikokoisia aitioita ja kokoustiloja. Areenan pääasiallinen käyttäjä on jääkiekon SM-liigaa pelaava Espoo Blues. Hallissa ovat esiintyneet myös Suomen jääkiekko- ja koripallomaajoukkue, Korisliigassa pelaava Espoon Honka ja Salibandyliigaa pelaava Espoon Oilers. Hallissa on pelattu myös kaksi KHL-jääkiekkoliigan ottelua. Palloilun lisäksi areena on isännöinyt mm. nyrkkeily-, taitoluistelu-, tanssi- ja vapaaottelukilpailuja. Musiikkiviihteen puolelta hallissa ovat vierailleet monet kotimaiset ja kansainväliset artistit. Uuden Musiikin Kilpailu on järjestetty areenalla neljä kertaa; 2013, 2014, 2017 ja 2018. Urheilun ja viihteen ohella areena on toiminut erilaisten messu-, myynti- ja yritystapahtumien näyttämönä.
Espoo Metro Areenan yhteydessä on harjoitushalli, jonka tehtävänä on palvella mm. Espoo Bluesin junioritoimintaa. Noin 500-paikkainen halli valmistui elokuussa 2015.
Abydos
Abydos (egyptiksi "Abdju") on paikkakunta keskellä Egyptiä noin 100 kilometriä Luxorista pohjoiseen.
Abydos oli muinoin merkittävä kaupunki, josta tuli Osiris-kultin keskus. Egyptiläisten hautausrituaaliin sisältyi symbolinen venematka Abydokseen. Abydoksessa on kaksi hyvin säilynyttä temppeliä, jotka ovat peräisin noin vuodelta 1300 eaa. Toinen niistä tunnetaan Seti I:n temppelinä, jonka seinään on hakattu Abydoksen kuningasluettelo.
Vuonna 1991 Adydosin läheltä löydettiin 14 laivan jäänteet, jotka ovat lähes 5000 vuotta vanhoja. Laivojen katsotaan kuuluneen faarao Ahalle.
Sakkara
Sakkara (arabiaksi: سقارة) on paikka Egyptissä 30 kilometriä Kairosta etelään, Memfisin vieressä. Sakkarassa on suuri hauta-alue, jolla sijaitsee useita pyramideja. Sakkaran nekropolis on 2,5 kilometriä pitkä ja leveä. Juuri sen pohjoispuolella on Abusirin pyramidialue.
Sakkarassa oli 11 kuninkaallista pyramidia, enemmän kuin missään muussa paikassa Egyptissä. Faraoiden pyramidien lisäksi alueella on sivupyramideja, kuningattarien pyramideja ja Shepseskafin suuri mastaba sekä satoja hautoja, joista vanhimmat ovat 1. dynastian ajalta.
Sakkaran suurin pyramidi on Djoserin porraspyramidi 3. dynastian ajalta. Muut faraot, jotka rakennuttivat alueelle hänen jälkeensä omat pyramidinsa, olivat Sekhemkhet, Userkaf, Djedkare-Isesi, Unas, Teti, Pepi I, Merenra, Pepi II, Ibi ja Merikare tai Menkauhor.
Valentin
Valentin on monissa maissa esiintyvä miehen etunimi, lyhennetty muoto Valentinus-nimestä. Nimi johtuu latinan sanasta "valens", joka merkitsee "tervettä" ja "voimakasta". Nimen naispuolinen vastine on Valentina.
Suomessa Valentinin nimipäivä on 14. helmikuuta, joka on katolisessa kirkossa Pyhän Valentinuksen muistopäivä ja tunnetaan myös ystävänpäivänä. Vuoden 2009 loppuun mennessä "Väestörekisterikeskuksen" mukaan Valentin-nimen on Suomessa saanut 2 893 miestä ja alle 20 naista.Valentin on myös seuraavien henkilöiden käyttämä nimi:Nimi Valentin esiintyy myös sarjakuvassa Linda ja Valentin, joka tunnetaan paremmin nimellä Avaruusagentti Valerian.
Heikki Vaanila
Heikki Vaanila tarkoittaa seuraavia:
Paaman kieli
Paama on malaijilais-polynesialainen kieli, jolla on noin 6 000 puhujaa Vanuatulla. Kielellä on kaksi murretta, pohjois- ja eteläpaama. Kielellä ei ole virallista asemaa.
Amiens SC
Amiens SC on vuonna 1901 perustettu ranskalainen jalkapalloseura Amiensin kaupungista, Sommen departementista.
Bahrainin Grand Prix
Bahrainin Grand Prix () on Sakhirissa Bahrainissa ajettava Formula 1 -sarjan osakilpailu.
Bahrainin Grand Prix ajettiin ensimmäisen kerran kaudella 2004. Kilpailu ajetaan Bahrain International Circuit -moottoriradalla. Radan pituus on 5,412 km ja 57-kierroksisen kilpailun yhteispituus on 308,238 km.
Bahrainin Grand Prix oli kaikkien aikojen ensimmäinen Lähi-idässä ajettu Formula 1 -kilpailu. Se on ollut mukana kilpailukalenterissa kaudesta alkaen, jolloin Ferrarin Michael Schumacher voitti kilpailun. Kaudella 2005 voittaja oli Renault’n Fernando Alonso, kuten myös kauden 2006 kilpailussa, jolloin Michael Schumacher oli toinen ja Kimi Räikkönen kolmas.
Bahrainin Grand Prix on ollut kauden ensimmäinen osakilpailu kausilla 2006 ja 2010. Kaudella 2010 kilpailun voitti Fernando Alonso, ensimmäisessä kilpailussaan Ferrari-tallin kuljettajana. Kauden 2010 kilpailu ajettiin Endurance-rataprofiililla. Tällöin radan pituus oli 6,299 km ja kierroksia ajettiin 49. Kokeilu ei ollut onnistunut ja rata palautettiin alkuperäiseen asuunsa 2011 kilpailua varten. Kaudella 2011 Bahrainin Grand Prix kuitenkin pudotettiin pois kilpailukalenterista maassa ilmenneiden levottomuuksien seurauksena.
SC Bastia
SC Bastia on vuonna 1905 perustettu ranskalainen jalkapalloseura Bastian kaupungista, Korsikan saarelta. Joukkueen suurimmat saavutukset ovat Ligue 2'n mestaruus 1968 ja Coupe de Francen mestaruus vuonna 1981.
Kaudella 2018/19 seura pelaa Ranskan viidenneksi korkeimmalla sarjatasolla.
Oyn kieli
Oy on austroaasialainen kieli, jolla on noin 15 000 puhujaa Laosissa. Suurin osa kielen puhujista asuu Attapun provinssissa. Kieli jakautuu neljään murteeseen.
We are the Superlative Conspiracy
WeSC () on ruotsalainen vuonna 1999 perustettu vaatemerkki, joka on ollut 2000-luvun suosittu vaatemerkki Euroopassa erityisesti nuorten keskuudessa.
WeSC:n perustajat ovat lumilautailijoita tai skeittareita. Omien sanojensa mukaan he luovat katumuotia, eivät pelkästään "vaatteita".
WeSC on tunnettu erityisesti monissa eri väreissä valmistettavista vaatteistaan, joissa esiintyvät suurikokoiset painokuvat. WeSC valmistaa myös asusteita, lastenvaatteita, kuulokkeita sekä liinavaatteita.
Tunnettuja suomalaisia WeSC:n vaatteiden käyttäjiä ovat olleet muun muassa Beats And Styles -yhtyeen Alimo ja Control sekä The Crash -yhtyeen Teemu Brunila. Lisäksi lumilautailija Jussi Oksanen sekä rullalautailija Tuukka Korhonen ovat WeSC:n yhteistyökumppaneita, "WeAktivisteja".
Omia myymälöitä WeSC:lla on 21 kappaletta kolmella eri mantereella, Euroopan lisäksi Aasiassa ja Pohjois-Amerikassa.Edellisten lisäksi WeSC on edustettuna myös seuraavissa maissa jälleenmyyjien kautta:
VRML
VRML ("Virtual Reality Modeling Language" eli virtuaalitodellisuuden kuvauskieli) on tiedostomuoto, jolla esitetään kolmiulotteista interaktiivista vektorigrafiikkaa. VRML on suunnattu erityisesti Web-käyttöön.
Voimassa oleva standardi on VRML97 (ISO/IEC 14772-1:1997) vuodelta 1997.
VRML:n seuraajaksi on kehitetty XML-pohjainen X3D (ISO/IEC 19775-1).
Maan vaippa
Maan vaippa on maapallon sisäinen kerros kuoren ja ytimen välissä.
Vaipan yläraja on "Mohorovicic-pinta (Moho)" noin 5–90 km syvyydessä. Alaraja on vaipan ja ulkoytimen välinen "Gutenberg-rajapinta", noin 2 900 km syvyydessä. Tilavuudeltaan se vie noin 80 % maapallon kokonaistilavuudesta ja massaltaan se vastaa 60 % Maan massasta.
Lämpötila ja paine kasvavat siirryttäessä alaspäin. Kuoren ja vaipan rajapinnalla lämpötila on 500–900 °C ja vaippa-ydin rajapinnalla lämpötila on noin 4 000 °C. Vaikka lämpötilat ovat korkeat, niin lähes koko vaippa on silti kiinteää kiviainesta. Sulaa esintyy poikkeusalueilla, kuten mannerlaattojen alityöntövyöhykkeillä tai pluumien kohdalla. Lämpötilan suurimmat muutokset tapahtuvat rajapintojen läheisyydessä. Vaipan keskiosien lämpötila on vaipassa tapahtuvan konvektion vuoksi tasaisempi.
Vaippaa ja ydintä tutkitaan mm. analysoimalla maanjäristysaaltoja (seismisiä aaltoja), joiden nopeus muuttuu riippuen aineen ominaisuuksista.
Kuori-, vaippa- ja ydinkerrokset eroavat kemialliselta koostumukseltaan. Vaipassa arvellaan olevan mm. peridotiittia ja granaattia. Siirtymäkerroksessa (vaihettumiskerroksessa 410–660 km) ylemmästä vaipasta alempaan vaippaan kivimateriaalin koostumus muuttuu vähitellen.
Vaipasta voidaan mekaanisten ominaisuuksien erojen (kerroksissa tapahtuva toiminta, kiven olomuoto) takia erottaa litosfääri, hyvin hitaasti virtaava astenosfääri, ja sen alla oleva kiinteämpi vaippa, ns. mesosfääri, jota ei saa sekoittaa ilmakehän mesosfääriin. Mesosfäärin paksuus on noin 2 000 km, noin 70 % vaipan paksuudesta.
Heliopolis
Heliopolis (, egyptiksi Iunu) on muinaisen Egyptin kaupunki, joka tunnettiin Raamatussa nimellä "On". Heliopoliin kaupunki sijaitsee noin 8 km Kairosta koilliseen. Heliopoliissa oli mm. auringonjumala Ralle pyhitetty temppeli. Kaupunki tuhoutui persialaiskuningas Kambyses II:n hyökkäyksessä 525 eaa. ja vain obeliski jäi jäljelle.
Myös Libanonin Baalbek on muinaiselta nimeltään Heliopolis.
Alajärven kirkko
Alajärven kirkko eli Gabrielin kirkko Alajärvellä Etelä-Pohjanmaalla on Carl Ludvig Engelin suunnittelema puinen ristikirkko. Se valmistui 1836 ja vihittiin käyttöön 1841. Kirkon rakennustöitä johtivat Heikki ja Jaakko Kuorikoski. Kirkko sijaitsee Alajärven länsirannalla kaupungin keskustan lähettyvillä. Verner Thomén maalaama alttaritaulu kuvaa Jeesuksen rukoustaistelua Getsemanen puutarhassa. Kirkossa on Kangasalan urkurakentamon 33-äänikertaiset urut. Kirkon sisäänkäynnin vieressä on Heikki Mikkilän veistämä vaivaisukko.
Kirkon paikalla sijaitsi 1749 kirkonrakentaja Antti Hakolan rakentama vanha, ensimmäinen kirkko. Siitä on jäljellä enää tapuli, joka on nyt nykyisen tapulin sisällä.
Nykyistä kirkkoa on remontoitu kahteen otteeseen. Ensimmäisen kerran vuonna 1896, jolloin kirkkoon rakennettiin lehterit tilan tarpeen kasvaessa. Lehtereiden ansiosta kirkkoon mahtui jopa 1 200 ihmistä. Kirkko remontoitiin toisen kerran sisältä 1996, jolloin maalattiin, korjattiin penkkejä ja äänentoistoa sekä seuraavana vuonna paanukatto uusittiin ja tervattiin.
Engelin piirtämä Alajärven kirkko ja läheiset Alvar Aallon suunnittelemat kirkonkylän julkiset rakennukset on luokiteltu Suomen valtakunnallisesti merkittäviin rakennettuihin kulttuuriympäristöihin.
Bissa
Bissa eli bisa on nigeriläis-kongolainen kieli, jolla on kaikkiaan noin 581 900 puhujaa. Heistä yli puolet asuu Burkina Fasossa, mutta puhujia on myös Togossa, Ghanassa ja Norsunluurannikolla. Kieli jakautuu muutamiin murteisiin.
Falkirk Wheel
Falkirk Wheel on Skotlannissa lähellä Falkirkin kaupunkia sijaitseva pyörivä venehissi, joka yhdistää Forth–Clyde-kanavan Union-kanavaan. Kanavien korkeusero on hissin kohdalla 35 metriä. Falkirk Wheel on ainoa pyörivä venehissi maailmassa.
Aiemmin kanavia yhdisti 1,5 kilometrin mittainen 11 sulun ketju, mutta ne poistettiin käytöstä ja purettiin 1933. Falkirk Wheel valmistui vuonna 2002. Sen rakentaminen maksoi 17,5 miljoonaa puntaa.
Hissi koostuu kahdesta symmetrisesti sijoitetusta altaasta, jotka ovat pyörivän kehikon molemmin puolin. Altaissa voidaan nostaa ja laskea jopa 600 tonnin kuormia pienellä voimalla altaiden tasapainon ansiosta.
Lävistäjämatriisi
Lävistäjämatriisi eli diagonaalimatriisi on neliömatriisi, jonka päälävistäjän ulkopuoliset alkiot ovat nollia. Päälävistäjän alkiot voivat olla nollia, eli myös nollamatriisi on diagonaalimatriisi. Siten "n×n"-matriisi D = (d) on lävistäjämatriisi vain jos:
Yhtäpitävästi voidaan määritellä lävistäjämatriisi sanomalla, että se on sekä ylä- että alakolmiomatriisi. Esimerkiksi matriisi
on lävistäjämatriisi. Koska diagonaalimatriisin alkiot kiinnittää ainoastaan yksi indeksi, ne voidaan kirjoittaa myös yksiulotteisena taulukkona. Esimerkiksi yllä oleva esimerkkimatriisi voidaan kirjoittaa kompaktimmin
Termi "lävistäjämatriisi" voi joskus viitata myös "m×n"-matriisiin, jonka mahdollisesti nollasta poikkeavat alkiot ovat kohdissa a. Tässä (ja yleensä) kuitenkin tarkastellaan vain neliömatriiseja.
Jokainen lävistäjämatriisi on symmetrinen matriisi. Jos matriisin alkiot ovat kunnan formula_4 tai formula_5 alkioita, diagonaalimatriisi on myös normaali. Yksikkömatriisi "I" ja jokainen "m"×"n" nollamatriisi ovat lävistäjämatriiseja. Jokainen yksiulotteinen matriisi on myös lävistäjämatriisi.
Lävistäjämatriisi, jonka kaikki päälävistäjällä olevat alkiot ovat samoja, on nimeltään skalaarimatriisi, jolloin matriisi on muotoa formula_6, missä "I" on yksikkömatriisi. Skalaarimatriisit muodostavat matriisialgebran keskuksen eli vain skalaarimatriisit kommutoivat kaikkien samankokoisten matriisien kanssa.
Diagonaalimatriiseilla laskeminen on melko helppoa. Esimerkiksi ominaisarvot ovat tarkalleen matriisin diagonaalilla olevat alkiot. Vaikka matriisien kertolasku on yleensä työlästä, diagonaalimatriiseilla se on vaivatonta, sillä kahden lävistäjämatriisin tulo on välttämättä myös lävistäjämatriisi ja diagonaalimatriiseilla "A" ja "B"
Erityiseti korottaminen potenssiin on triviaalia, sillä jos "D" on "n×n"-diagonaalimatriisi,
Tätä ominaisuutta voidaan käyttää tehokkaasti hyväksi matriisien potenssiinkorottamisessa yleisemminkin, jos tutkittava matriisi sattuu olemaan diagonalisoituva.
Lävistäjämatriisi formula_9 on ortogonaalinen, jos
eli toisin sanoen
Kunda
Kunda () on epäitsenäinen kaupunki Suomenlahden rannikolla Pohjois-Virossa. Se kuuluu Viru-Nigulan kuntaan Länsi-Virumaan maakunnassa. Kundan asukasluku on 3 669 (2010), pinta-ala 10,01 neliökilometriä ja asukastiheys 366 asukasta neliökilometrillä.
Vuoden 2017 kuntauudistuksessa Kundan kaupunki, itävirumaalainen Aseri ja Viru-Nigulan kunta yhdistettiin uudeksi Viru-Nigulan kunnaksi ja Kunda menetti itsenäisen asemansa. Kunda on Viru-Nigulan kunnan keskus.
Kundassa on 1860-luvulla perustettu sementtitehdas, joka uudistettiin perusteellisesti 1990-luvulla. Sementtiyhtiö omistaa Kundan tavarasataman, jonka kautta kuljetetaan tavaraa vuosittain 1,5 miljoonaa tonnia.
Kaupungissa sijaitsee Estonian Cell -yhtiön sellutehdas, joka tuottaa haapasellua 160 000 vuodessa. Tehdas aloitti toimintansa vuonna 2006.
Muu elinkeinorakenne muodostuu palveluista ja pienteollisuudesta.
Kundan läheltä on löydetty todisteita Viron vanhimmista metsästys- ja kalastusyhdyskunnista. Yhdyskunnat ovat olleet olemassa noin 6 500 vuotta ennen ajanlaskun alkua.
Suomalaisten kalastajien tiedetään käyneen keskiajalla kauppaa Kundan alueella. He vaihtoivat suolaa ja kuivattua silakkaa virolaisilta sisämaan talonpojilta saatuun rukiiseen.
Kunda sai alkunsa Aleksanteri I:n perustaessa sataman Kundajoen suulle.
Vuoden 2011 väestönlaskennan mukaan Kundan kaupungissa oli 3 422 asukasta, joista 2 175 (63,6 %) oli virolaisia, 1 041 (30,4 %) venäläisiä ja 204 (6,0 %) muita kansallisuuksia. Kaupungissa on sekä vironkielinen että venäjänkielinen koulu.
Seinäjoki on ollut Kundan suomalainen ystävyyskunta. Suhteet Kundan ja Seinäjoen välillä solmittiin vuonna 1994. Tämän vuoksi muun muassa Seinäjoen sosiaalialan oppilaitoksella on kaupungin vanhustenhuollon organisoimiseksi yhteistyöhankkeita ja lisäksi Seinäjoen ammatillinen aikuiskoulutuskeskus on vienyt Kundan sementtitehtaaseen ammattitaitoa.
Zeppo Marx
Zeppo Marx (25. helmikuuta 1901 – 30. marraskuuta 1979), oikealta nimeltään Herbert Manfred Marx, oli viidestä Marxin veljeksestä nuorin, ja hän oli enemmänkin juonen kehittäjä kuin vitsailija. Hän näytteli vain viidessä Paramount-elokuvassa ja veljesten siirryttyä MGM:lle, tuli Zeposta yhdessä Gummon kanssa Grouchon, Harpon ja Chicon managereja. Hän esitteli myös koulutoverinsa Lana Turnerin elokuva-alalle.
Zeppo Marx esiintyi viidessä elokuvassa.
Mamadou Diabaté
Mamadou Diabaté (s. 1975, Kita) on malilainen koran soittaja. Hän on asunut vuodesta 1996 lähtien Yhdysvalloissa. Hänen ensimmäinen albuminsa, "Tunga", julkaistiin levy-yhtiö Alula Recordsin kautta vuonna 2000.
Suiko
Suiko (, 554–15. huhtikuuta 628) oli perinteisen vallanperimysjärjestyksen mukaan Japanin 33. hallitsija ja ensimmäinen maata varmuudella hallinnut keisarinna.
Suiko nousi valtaistuimelle keisari Sushunin jälkeen vuonna 592. Soga-klaanin päämies Soga Umako murhautti Sushunin, sillä keisari oli ollut liian itsenäinen; Sushun oli nostettu valtaistuimelle Soga- sekä Mononobe- ja Nakatomi-klaanien välisen ja Soga-klaanin voittaman valtataistelun seurauksena. Suiko oli Sushunin nuorempi sisar, Soga Umakon sisarentytär ja aiemman keisari Bidatsun vaimo. Hänen isänsä oli keisari Kimmei. Suikon valtaannousu merkitsi huomattavaa poikkeusta perinteestä, sillä vaikka Japanilla oli ollut legendaarisia naishallitsijoita, edellisinä vuosisatoina kaikki keisarit olivat olleet miehiä.
Soga-klaanin jäsenet olivat buddhalaisia, joten uskonto levisi Japanissa Suikon hallinnon aikana. Soga no Umako nimitti Suikon sijaishallitsijaksi prinssi Shōtokun, joka oli vastuussa monista uudistuksista: maassa otettiin käyttöön kiinalainen kalenteri ja byrokraattinen hallintojärjestelmä, keisarista tehtiin absoluuttinen hallitsija ja maahan tuotiin kiinalaisia ja korealaisia käsityöläisiä.
Bloodbath
Bloodbath on vuonna 1998 perustettu ruotsalainen death metal -yhtye. Yhtye julkaisi vuonna 2000 "Breeding Death" -EP:n, jossa laulajana toimi Mikael Åkerfeldt (Opeth), rumpalina Dan Swanö (Edge of Sanity, Nightingale ja monta muuta), kitaristina Anders Nyström (Katatonia, Diabolical Masquerade) ja basistina Jonas Renkse (Katatonia, October Tide). Kaksi vuotta myöhemmin yhtye julkaisi esikoisalbuminsa "Resurrection Through Carnage".
Vuonna 2004 Mikael Åkerfeldt jätti yhtyeen voidakseen keskittyä enemmän Opethiin ja hänen korvaajakseen yhtyeeseen liittyi Peter Tägtgren (Hypocrisy, Pain). Kokoonpanoon liittyi myös Martin Axenrot (Witchery, Satanic Slaughter, Opeth), minkä myötä Dan Swanö vaihtoi rummuista kitaraan. Tällä kokoonpanolla yhtye julkaisi vuonna 2004 toisen albuminsa, "Nightmares Made Fleshin".
Helmikuussa 2005 Tägtgren jätti yhtyeen aikatauluongelmien vuoksi. Mikael Åkerfeldt palasi yhtyeeseen samana vuonna esiintyäkseen yhtyeen kanssa Saksan Wacken Open Air -festivaaleilla. Esiintyminen kuvattiin ja se julkaistiin DVD:nä sekä levynä vuonna 2008 nimellä "Wacken Carnage". Julkaisun jälkeen Åkerfeldt jätti yhtyeen kertaalleen. Syyskuussa 2005 Bloodbath aloitti uuden laulajan etsinnän.
Elokuussa 2006 Dan Swanö erosi yhtyeestä musiikillisten erimielisyyksien vuoksi. Maaliskuussa 2007 yhtye ilmoitti julkistavansa uuden kokoonpanon lähiaikoina ja julkaisevansa mini-cd:n loppukesästä.
Tammikuussa 2008 Mikael Åkerfeldt palasi jälleen laulajaksi ja samalla yhtyeeseen liittyi Per Eriksson. Tällä kokoonpanolla yhtye nauhoitti ja julkaisi "Unblessing the Purity" -EP:n, sekä kolmannen pitkäsoittonsa, "The Fathomless Masteryn".
Huhtikuussa 2012 Mikael Åkerfeldt jätti yhtyeen lopullisesti. Syksyllä 2014 Bloodbath ilmoitti Nick Holmesin liittyneen yhtyeeseen laulajaksi. Holmes tunnetaan parhaiten Paradise Lost -yhtyeen laulajana.
Yhtye on esiintynyt Suomessa kolmesti: Pellavarock-festivaaleilla vuonna 2008 ja Tuska-festivaaleilla vuosina 2010 ja 2015.
Studioalbumit
EP:t
Livealbumit
Ocicat
Ocicat on uusi ja vielä suhteellisen harvinainen kissarotu. Rotu muistuttaa täplikästä oselottia, ja tästä ulkoisesta yhtäläisyydestä se on saanut nimensäkin. Ocicatissa ei kuitenkaan ole lainkaan oselotin tai muidenkaan villikissarotujen geenejä, vaan se on siamilaisen ja abessinialaisen risteytys. 
Ensimmäisen ocicatin risteytti Virginia Daly Michiganin Berkleyssä vuonna 1964. Hän yritti jalostaa siamilaista, jolla olisi abessinialaisen tunnusomainen kuviointi. Ensimmäisen polven pentue muistutti abessinialaisia, mutta seuraavassa sukupolvessa syntyi kasvattajan tyttären Tongaksi nimeämä täplikäs pentu. Pentu kastroitiin ja myytiin lemmikiksi, mutta samoista vanhemmista syntyneet seuraavat täplikkäät kissanpennut olivat ensimmäiset ocicatien jalostukseen käytetyt kissat. FIFe hyväksyi rodun 1. kesäkuuta 1992.
Ocicateilla on viiteen ryhmään jaettuna yhteensä 12 rotumääritelmän mukaista väriä. Väreistä hyväksytään ruskea, suklaa ja kaneli, niiden diluutiot sininen, lila ja beige sekä näiden kuuden värin hopeamuunnokset.
Ocicat on luonteeltaan usein hyvin eloisa ja leikkisä. Se tahtoo seurata omistajaansa kuin koiranpentu, eikä se halua jäädä yksin. Ocicatit ovat älykkäitä ja oppivat helposti temppuja.
Ba Cissoko
Ba Cissoko (s. 1967 Koundara, Guinea) on guinealainen koran soittaja. Hänen ensimmäinen studioalbuminsa oli lokakuussa 2003 ilmestynyt "Sabolan", joka julkaistiin levy-yhtiö Marabin kautta. Ba Cissoko asuu nykyään Marseillessa. Nimeä Ba Cissoko käytetään myös hänen yhtyeestään, johon Cissokon lisäksi kuuluu kolme muuta muusikkoa. Ba Cissokon isä oli griotti Kandara Cissoko.
Macchia
Macchia (, ) on välimerenilmaston alueella kasvavaa 2–4 metriä korkeaa pensastoa. Pensasto on kasvanut hakattujen lehtimetsien paikalle. Pensaita ovat muun muassa kataja, maruna ("Artemisia") ja myrtti ("Myrtus"). Macchia liitetään nimenomaan Korsikaan, mutta sitä kasvaa laajoilla alueilla Välimeren ympäristössä ja muualla maailmassa talvisateisen välimerenilmaston maissa. Pohjois-Amerikassa macchiaa vastaa pensasto chaparral.
Nokia tune
Nokia tune on Nokian soittoääni, jota se käyttää kaikissa matkapuhelimissaan ja useimmissa TV-mainoksissaan. Se on osa Francisco Tárregan "Gran Valsia", mutta tästä huolimatta Nokia pitää sitä tavaramerkkinään. Vanhoissa Nokia-puhelimissa soittoääni olikin nimellä "Grande Valse". Nokian puhelimien käynnistysäänenä on lyhennetty versio Nokia tunesta.
Suomessa Nokia on rekisteröinyt "Nokia tunen" mm. matkaviestintään ja leluihin liittyviin käyttötarkoituksiin.
Anssi Vanjoki toi vuonna 1993 kappaleen nuotit Nokian viestintäjohtajalle Lauri Kiviselle, ja he valitsivat kappaleesta 13 sävelen katkelman tunnukseksi. Kivinen tilasi mainonnassa käytettävän kitaraversion tallenteen kitarataiteilija Timo Korhoselta. Ensimmäinen puhelinmalli, jonka soittoääneksi Nokia tune oli valittavissa, oli Nokia 2110.
Rosanne Cash
Rosanne Cash (s. 24. toukokuuta 1955 Memphis, Tennessee) on yhdysvaltalainen laulaja-lauluntekijä. Hänen monipuolisen musiikkinsa perusta on ollut kantrimusiikissa. Rosanne Cash on Johnny Cashin vanhin tytär ensimmäisestä avioliitosta Vivian Liberton kanssa.
Cash sai Grammy-palkinnon vuonna 1985 kappaleellaan ”I Don't Know Why You Don't Want Me”. Cash tunnetaan nykyisin myös kirjailijana. Cash on konsertoinut Suomessa kaksi kertaa ensimmäisen kerran Helsingin Vanhalla ylioppilastalolla 6. toukokuuta 2013 ja toisen kerran Helsingissä Savoy teatterissa 23.8.2016
Inuliini
Inuliini on hedelmäsokerista muodostunut varastopolysakkaridi, jossa on 30–50 monosakkaridia. Inuliinia esiintyy maa-artisokan lisäksi monissa muissakin kasveissa muun muassa sipulissa, parsassa, banaanissa, rukiissa, vehnässä ja ohrassa sekä asterikasvien, kuten daalian, voikukan ja sikurin juurissa ja juurimukuloissa.
Inuliinia käytetään elintarviketeollisuudessa makeutusaineena. Se sisältää noin kolmanneksen vastaavan sokerimäärän energiasta.
Inuliini on prebiootti. Se suosii ruoansulatuksessa maitohappobakteerien kasvua. Paksunsuolen bakteerien hajottaessa inuliinia syntyy hiilidioksidia ja metaania. Tämän vuoksi inuliini voi aiheuttaa siihen tottumattomille ihmisille ilmavaivoja.
Inuliinia voidaan käyttää solunulkoisen nestetilan mittaukseen.
5.12.2007 julkaistun, elintarviketieteiden maisteri Marjo Misikankaan tekemän väitöskirjatutkimuksen mukaan paksusuolisyövän kasvaimet kehittyivät suuremmiksi kun ruoka sisälsi 10 prosenttia elintarvikkeissa kuidun lähteenä käytettävää inuliinia. Tutkimuksen mukaan kasvaimet pienenivät ja niiden lukumäärä väheni, kun ruokavalio sisälsi 10 prosenttia lakkaa, puolukkaa tai valkoherukkaa.
Suomalainen elintarviketeollisuus käyttää runsaasti inuliinia elintarvikkeiden rakenteen ja makeuden muokkaamisessa. Monet ns. kevyttuotteet sisältävät inuliinia. Inuliinia käyttämällä tiettyihin elintarvikkeisiin saadaan "paksu, kermamainen" rakenne ilman kerman sisältämää ravintomäärää.
Positiivisesti definiitti
Positiivisesti definiitti on matemaattinen käsite, joka liittyy seuraaviin asioihin:
Soriba Kouyaté
Soriba Kouyaté (s. 23. joulukuuta 1963 Dakar) on senegalilainen koran soittaja. Hän aloitti koran soittamisen isänsä johdolla 5-vuotiaana. Vuonna 1989 hän esiintyi korafestivaaleilla Guineassa. Kouyatén ensimmäinen albumi oli vuonna 1999 ilmestynyt "Kanakassi", joka julkaistiin levy-yhtiö ACT Musicin kautta.
Eksostoosi
Eksostoosi () tarkoittaa hyvänlaatuista paikallista luista kyhmyä, luun liikakasvua. Joidenkin lähteiden mukaan "eksostoosi" tarkoittaa samaa kuin osteokondrooma, joka on rustoa muodostava hyvänlaatuinen kasvain. Osteokondroomia voi esiintyä pitkien luiden metafyysialueella. Eksostooseja ovat kuitenkin myös luuvallit, joita joillakuilla on suun luissa (näistä yleisimpiä ovat alaleukaluun valli ("torus mandibularis") ja suulakivalli ("torus palatinus")) ja jotka ovat histologisesti tiivistä luuta.
Clermont Foot
Clermont Foot on vuonna 1911 perustettu jalkapalloseura Clermont-Ferrandin kaupungista, Puy-de-Dômen departementista. Joukkue pelaa kotiottelunsa Stade Gabriel Montpied'lla, jonne mahtuu 12 000 katsojaa.
Funktionaalianalyysi
Funktionaalianalyysi on matematiikan, erityisesti matemaattisen analyysin, osa-alue, joka tutkii funktioavaruuksia. Funktionaalianalyysi sai alkunsa erilaisten muunnosten, kuten Fourier'n muunnoksen, tutkimisesta sekä differentiaali- ja integraaliyhtälöiden ratkaisujen tutkimisesta. Termi funktionaali on peräisin variaatiolaskennasta, ja tarkoittaa funktiota, joka saa argumenttinaan toisia funktioita. Käsitettä käytti ensimmäisinä laajemmalti Vito Volterra ja Stefan Banach.
Nykyään funktionaalianalyysi tutkii täydellisiä reaalisia tai kompleksisia normiavaruuksia. Tällaisia avaruuksia kutsutaan Banachin avaruuksiksi. Tunnetuin esimerkki Banachin avaruuksista on Hilbertin avaruudet, joissa sisätulo määrittää avaruuteen normin. Nämä avaruudet ovat erityisesti käytössä kvanttimekaniikassa. Yleisemmin funktionaalianalyysi tutkii myös Fréchet'n avaruuksia ja muita topologisia vektoriavaruuksia.
Tärkeä funktionaalianalyysin tutkimuksen kohde on Banachin ja Hilbertin avaruuksien
jatkuvat lineaarimuunnokset. Nämä johtavat luonnollisella tavalla C*-algebran ja muiden operaattorialgebroiden käsitteisiin.
Hilbertin avaruudet voidaan luokitella täydellisesti. Jokaista kardinaalilukua kohti on olemassa isomorfiaa vaille yksikäsitteinen Hilbertin avaruus. Koska äärellisulotteiset Hilbertin avaruudet tunnetaan lineaarialgebrasta ja koska Hilbertin avaruuksien väliset morfismit voidaan aina jakaa Alef-nolla (ℵ)-dimensioisiin osiin, funktionaalianalyysi Hilbertin avaruuksissa tutkii lähinnä Aleph-nolla-ulotteista Hilbertin avaruutta ja sen morfismeja. Yksi funktionaalianalyysin avoimia ongelmia on todistaa, että jokaisella Hilbertin avaruuden operaattorilla on aito aliavaruus, joka on invariantti. Monille erikoistapauksille tunnetaan jo ratkaisu.
Yleisesti Banachin avaruudet ovat Hilbertin avaruuksia monimutkaisempia. Ei ole olemassa esimerkiksi selvää määritelmää sille, mitkä funktionaalit muodostavat Banachin avaruuden kannan.
Jokaista reaalilukua "p"≥ 1 kohti pitää paikkansa, että niiden Lebesgue-mitallisten funktioiden avaruus, joiden itseisarvon "p":nnellä potenssilla on äärellinen integraali, on Banachin avaruus.
Banachin avaruuksien yhteydessä tutkitaan usein myös avaruuden duaalia eli kaikkien jatkuvien funktionaalien avaruutta. Duaalin duaali ei ole aina isomorfinen alkuperäisen avaruuden kanssa, mutta on olemassa luonnollinen monomorfismi avaruudelta duaalilleen.
Derivaatan käsite voidaan yleistää Banachin avaruuksissa kaikille funktioille. Osoittautuu, että funktion derivaatta tietyssä pisteessä on todella jatkuva lineaarikuvaus.
Pombal
Pombal on kaupunki Leirian piirissä, Portugalissa. Siitä tuli kaupunki vuonna 1991. Kaupungin asukasluku on noin 55 200 (2011).
IsoKarhu
IsoKarhu on Porin keskustassa sijaitseva vuonna 1991 valmistunut kauppakeskus. Kauppakeskusta on uudistettu kolmeen otteeseen, vuonna 2001, 2004, sekä vuonna 2014. Se käsittää yli 40 erikoisliikettä, joista merkittävimmät ovat: Dressmann, Hennes&Mauritz, Intersport, KappAhl ja Cubus. Kauppakeskuksen omistaa Citycon Oyj, joka on kauppakeskusliiketoiminnan markkinajohtaja Suomessa.
Vuonna 2005 IsoKarhun kävijämäärä oli noin 4,1 miljoonaa. Saman vuoden myynti oli 38,3 miljoonaa euroa.
Mesosfääri
Mesosfääri on ilmakehän kerros stratosfäärin ja termosfäärin välissä. Se alkaa 50 kilometrin korkeudesta ja jatkuu 80–100 kilometriin. Mesosfääri on ilmakehän kylmin kerros: lämpötila laskee ylöspäin mentäessä niin että kerroksen ylärajalla mesopaussissa lämpötila on noin –100ºC. Ilmanpaine mesopaussissa on vain 0,001 prosenttia maanpinnan ilmanpaineesta.
Avaruudesta tulevat meteorit törmäävät tavallisesti mesosfäärissä ilmakehään ja hajoavat näkyen tähdenlentoina. Mesosfäärissä esiintyy valaisevia yöpilviä.
Toive Aartolahti
Toive Yrjö Aleksi Aartolahti (s. 6. lokakuuta 1934 Ruovesi) on suomalainen maantieteilijä, Helsingin yliopiston pitkäaikainen luonnonmaantieteen professori vuosina 1976–1998, useiden koulukirjojen tekijä ja ylioppilastutkintolautakunnan jäsen.
Tieteellisessä työssään Aartolahti on keskittynyt etenkin Suomen geomorfologian erityiskysymyksiin tutkimusaiheinaan muun muassa jäätikkösyntyinen korkokuva, tuulen ja aallokon aikaansaamat pinnanmuodot, jokilaaksojen kehitys ja periglasiaaliset ilmiöt.
Aartolahti on Suomalaisen Tiedeakatemian jäsen vuodesta 1973
US Créteil-Lusitanos
US Créteil-Lusitanos on ranskalainen jalkapalloseura, joka on perustettu vuonna 1936 Pariisin eteläpuolisessa esikaupungissa Créteilissä.
Mesosfääri (Maan vaippa)
Mesosfääri on Maan vaipan alempi kerros.
Astenosfäärin, suhteellisen sulan kerroksen, alla oleva mesosfääri on kiinteää, hyvin kuumaa ainetta. Mesosfäärin alla on Maan ydin, jonka ulompi osa on sulaa rautaa, ja sisempi osa kiinteää rautaa.
Litosfääri, astenosfääri, mesosfääri ja ydin ovat Maan "mekaanisten" ominaisuuksien mukaan määritellyt kerrokset.
Modulien suora summa
Modulien suora summa on abstraktissa algebrassa konstruktio, joka yhdistää moduleita uusiksi isommiksi moduleiksi. Tässä mielessä modulien suora summa on "yleisin" moduli, joka sisältää annetut modulit alimoduleinaan. Suoraa summaa merkitään ympyrällä, jonka sisällä on plus-merkki: formula_1.
Tunnetuin esimerkki konstruktiosta saadaan, kun tarkastellaan vektoriavaruuksia (moduleita, jonka kerroinrengas on kunta) ja Abelin ryhmiä (moduleita, jonka kerroinrengas on formula_2 eli kokonaisluvut.) Konstruktio voidaan myös laajentaa koskemaan Banachin avaruuksia ja Hilbertin avaruuksia.
Sulku
Sulku on vesiväylillä käytettävä laite, jonka avulla vesiliikennettä nostetaan tai lasketaan kahden eri korkeudella olevan vesistön välillä. Sulkuja käytetään sekä kanavissa että joissa. Sulkuja käytetään myös vesistöjen vedenpinnan säännöstelyyn sekä uiton kulkureitteinä.
Sulku koostuu tavallisesti sivuseinämistä ja kahdesta sulkuportista: ylä- ja alaportista.
Aluksen kulkiessa korkeammasta vedentasosta alempaan se saapuu yläportin läpi sulkuun. Yläportti suljetaan, ja portin sulkeuduttua vedenpintaa lasketaan sulun sisällä. Kun vedenpinta on alemman vedenpinnan tasolla, alaportti avataan, ja alus voi poistua sulusta.
Vedenpintaa sulussa säädellään joko portissa olevien pienempien juoksutusporttien kautta, sulun seinämissä olevien juoksutuskanavien kautta tai avaamalla ja sulkemalla itse sulkuportteja.
Kappeli
Kappeli eli sivukirkko on historiallisesti tarkoittanut kahta eri asiaa. Sillä on tarkoitettu sekä kappeliseurakunnan pienehköä kirkkorakennusta että kristillisiä toimituksia varten suunniteltua pientä tilaa. Hautausmaalla olevaa hautaan siunaamisiin käytettävää rakennusta kutsutaan siunauskappeliksi.
Suurissa kirkoissa on perinteisesti ollut sivukappeli, tai useita kappeleita, joissa on voitu pitää rukoushetkiä tai muita pyhiä toimituksia. Samankaltaisia pieniä hiljentymis- tai toimituskappeleita on myös nykyaikaisten kirkkorakennusten yhteydessä. Saman tyylin mukaisia kappeleita on rakennettu myös leirikeskuksiin, kauppa- ja ostoskeskuksiin sekä matkailukohteisiin.
Suurissa sairaaloissa on yleensä patologian osaston yhteydessä kappeli eli muistohuone, jossa arkkuun puettu vainaja voidaan näyttää omaisille. Ortodoksit toimittavat arkkuun pukemisen yleensä tällaisessa tilassa ja pukemisessa avustava pappi toimittaa työn päätyttyä muistopalveluksen eli panihidan.
Erillisten kappelirakennusten yleinen sijainti on kylä tai lähiö, kappeliseurakunta tai hautausmaa.
Halland (täsmennyssivu)
Halland voi tarkoittaa:
Janne Hänninen
Janne Hänninen (s. 16. elokuuta 1975 Outokumpu) on suomalainen pikaluisteluvalmentaja ja entinen pikaluistelija.
Hännisen paras arvokisasijoitus on 1 000 metriltä neljäs sija matkakohtaisista MM-kisoista vuodelta 2003, jolloin hän jäi mitalista vain seitsemän sadasosasekunnin päähän. Olympialaisiin Hänninen osallistui kolmesti. Naganossa 1998 hän sijoittui 500 metrillä 18:nneksi ja 1 000 metrillä 21:nneksi. Salt Lake Cityssä 2002 hän sijoittui 1 000 metrillä kymmenenneksi Suomen-ennätyksellä 1.08,45, 1 500 metrillä 13:nneksi Suomen-ennätyksellä 1.46,04 ja 500 metrillä 15:nneksi. Torinossa 2006 hän oli 500 metrillä 15:s ja 1 000 metrillä 25:s.
Hännisen 1 000 metrin ennätys 1.08,45 on yhä marraskuussa 2017 Suomen kaikkien aikojen tilastossa kolmannella sijalla. Hänen 500 metrin ennätyksensä 35,00 riittää Suomen tilastossa neljänteen sijaan.
Monien muiden pikaluistelijoiden tavoin Hänninen on kilpaillut myös ratapyöräilyssä ja saavuttanut useita Suomen-mestaruuksiakin. Janne Hännisen isä Seppo Hänninen on myös menestynyt pikaluistelija.
Hänninen lopetti uransa kevääseen 2006, kun olympiakisat olivat tuottaneet pettymyksen. Heinäkuussa samana vuonna Suomen Luisteluliitto nimitti hänet uudeksi päävalmentajaksi. Hänninen toimi Suomen maajoukkueen päävalmentajana vuoteen 2010 asti. Vuosina 2010–2013 hän toimi Norjan sprinttipikaluistelumaajoukkueen valmentajana. Toukokuussa 2015 Hänninen aloitti Suomen Luisteluliiton urheilutoimenjohtajana.
Michael Williams
Michael Williams (9. heinäkuuta 1935 Liverpool – 11. tammikuuta 2001 Hampstead, Lontoo) oli brittiläinen näyttelijä. Hän on näytellyt muun muassa elokuvassa "Teetä Mussolinin kanssa" (1999) roolinaan Britannian Italian-konsuli Witham. Williams oli näyttelijä Judi Denchin aviomies. Williams kuoli keuhkosyöpään 65-vuotiaana.
Lamego
Lamego on kaupunki Portugalin pohjoisosassa. Sen asukasluku on noin 26 700. Kaupunki sijaitsee Viseun piirissä.
Piiloleikki
Piiloleikki eli "piilosilla olo" tai "kuurupiilo" on suosittu lasten leikki, jossa tarkoituksena on etsiä lähiympäristöön tai -maastoon piiloutuneita leikkijöitä.
Yksi leikkijöistä valitaan "etsijäksi". Leikin ensimmäisen kierroksen valinta tapahtuu yleensä lorun, arvonnan tai lyhyen kilpajuoksun avulla. Etsijäksi valittu jää odottamaan ennalta sovittuun paikkaan samalla, kun muut leikkijät etsivät piilopaikan. Jokaisen on piilouduttava eri paikkaan. Etsijä laskee sovittuun lukuun asti ja sen jälkeen lähtee etsimään muita. Jos joku löytää toisen henkilön, hän sanoo esimerkiksi "Kari nähty!".
Se pelaaja, joka löydetään ensimmäisenä, on seuraava etsijä.
Safari (selain)
Safari on Applen kehittämä verkkoselain, jota toimitetaan macOS-käyttöjärjestelmän mukana. Safari on toiminut yhteistyössä Mozillan kanssa, minkä vuoksi selaimella on yhtäläisyyksiä Mozilla Firefoxin kanssa. Selaimen ominaisuuksia ovat muun muassa välilehdet, RSS-syötteet ja ponnahdusikkunoiden esto. 
Osoitekentän perässä ylärivillä on Google-hakukoneelle tarkoitettu hakusanojen syöttökenttä ja alasvetovalikko aiemmin käytetyille hakusanoille.
Yleiskäytössä olevalla koneella selausmuodoksi voi valita ”yksityisen selauksen”, jolloin ohjelma ei tallenna historiatietoja levyvälimuistiin.
Beta-versio selaimesta Microsoft Windows -käyttöjärjestelmille julkaistiin kesäkuussa 2007. Kesällä 2012 Apple kertoi kuoppaavansa Safarin Windows-version pienen käyttäjämäärän takia.
Vuoteen 1997 asti Applen tietokoneiden mukana toimitettiin selaimena Netscape Navigator. Myöhemmin Microsoftin Internet Explorer -selaimen Mac-versio liitettiin oletusselaimeksi osana viisivuotista sopimusta Applen ja Microsoftin välillä. Microsoft julkaisi kaikkiaan viisi pääversiota Internet Explorer Macille, 27. maaliskuuta 2000 julkaistun version jäädessä viimeiseksi.
Steve Jobs ilmoitti 7. tammikuuta 2003, että Apple oli kehittänyt oman www-selaimensa nimeltään Safari. Sinä päivänä ilmestyi ensimmäinen beta-versio, jota seurasi joukko virallisia ja epävirallisia versioita, kunnes versio 1.0 julkaistiin 23. kesäkuuta 2003. Alun perin erikseen ladattava Safari-ohjelma toimitettiin käyttöjärjestelmän Mac OS X 10.3 mukana 24.10.2004 julkaistuna versiona oletusselaimena. Silloin Macille tehty Internet Explorer jäi vain vaihtoehtoselaimeksi. Käyttöjärjestelmäversion Mac OS X 10.4 julkaisussa 29. huhtikuuta 2005 Safarista tuli ainoa mukana toimitettava selain. Myös Microsoft lopetti Internet Explorerin Mac-versioiden ylläpidon vuonna 2005.
Vuonna 2007 Apple julkaisi iPhonen, jonka mukana toimitetaan kyseiselle laitteelle optimoitu Safari. Myöhemmin samana vuonna Applen Worldwide Developers Conferencessa Jobs julkisti Safarista Windows-betaversion. Ensimmäinen vakaa versio (3.1) julkaistiin Windowsille 18. maaliskuuta 2008.
Safarin selainytimenä toimii Webkit, jonka koodin Apple otti KDE-projektin KHTML-selainytimestä ja muokkasi Safarille sopivaksi. Lisenssiehtojen takia Webkitin ohjelmakoodi on KHTML:n tapaan avointa.
Mac OS X 10.4.3 julkaisussa (lokakuussa 2005) uudesta Safarin versiosta 2.0.2 tuli tiettävästi ensimmäinen Acid2-testin läpäissyt selain. Tämä testi on kehitetty, jotta sillä voitaisiin taivutella selainten ohjelmoijat noudattamaan paremmin virallista W3C-standardia.
Tammikuussa 2009 StatCounterin mukaan Safarin markkinaosuus oli 2,79 %. Vuoden 2013 joulukuussa Safarin markkinaosuus nousi 11,77 % ja 2014 lokakuussa 15,3 %.
Elokuussa 2016 NetMarketShare kertoi Safarin työpöytäkoneiden markkinaosuuden olevan 4,28 %.
StatCounterin mukaan tammikuussa 2017 Safarin markkinaosuus työpöytä-, tabletti- ja mobiililaitteissa oli 14,54 %.
X (yhtye)
X on yhdysvaltalainen punk rock -yhtye, joka on perustettu Los Angelesissa vuonna 1977. Yhtyeen basisti-laulaja John Doe on myös soolouralla.
Alan Hollinghurst
Alan Hollinghurst (s. 26. toukokuuta 1954) on brittiläinen kirjailija. Hänen kirjansa "The Line of Beauty" voitti Booker-palkinnon vuonna 2004.
Roddy McDowall
Roderick Andrew Anthony Jude McDowall (17. syyskuuta 1928 – 3. lokakuuta 1998) oli brittiläissyntyinen, yhdysvaltalainen näyttelijä.
McDowall oli tunnettu lapsitähti Englannissa ennen kuin hänet evakuoitiin Yhdysvaltoihin toisen maailmansodan alla. 1940-luvulla hän oli Hollywoodin tunnetuimpia lapsitähtiä, tämän aikakauden tunnetuin rooli hänellä oli ensimmäisessä Lassie-elokuvassa Lassie palaa kotiin.
Aikuisiässä McDowall tuli tunnetuksi muun muassa "Apinoiden planeetta" -elokuvien Corneliuksena. Hän myös näytteli murhaajan osaa Columbon televisioelokuvassa "Short Fuse" ("Paukkusikareja").
Møn
Møn, Møen on saari ja entinen kunta eteläisessä Tanskassa Sjællandin alueella. 1. tammikuuta 2007 alkaen Mønin kunta lakkautettin osana Tanskan kuntauudistusta. Se yhdistettiin Langebækin, Præstøn ja Vordingborgin kuntien kanssa laajemmaksi Vordingborgin kunnaksi. Mønin saaren lisäksi Mønin aiempaan kuntaan kuuluivat Nyordin, Bogøn, Farøn ja Lindholmin saaret.
Itäosassa on jyrkkiä mereen laskeutuvia liitukivikallioita, esimerkiksi Møns Klint (7 km pitkä, enimmillään 128 m korkea). Ainoa kaupunki on Stege. Saarelta on 744 metrin mittainen Dronning Alexandrines Bro -silta Ulvsundin yli Sjællandiin. Mønin korkein kohta on 143 metriä korkea Aborrebjerg.
Limingan rautatieasema
Limingan rautatieasema (, ) on Suomen rataverkon liikennepaikka Pohjanmaan radalla Pohjois-Pohjanmaalla. Asema sijaitsee Limingan kuntakeskuksessa, noin 24 kilometrin päässä Oulun rautatieasemalta etelään. Vuonna 1884 rakennettu asemarakennus on suojelukohde.
Miehitys Limingan rautatieasemalla lopetettiin 27. syyskuuta 1987, jolloin liikennepaikan toiminnot siirtyivät hoidettavaksi kaukokäytöllä Oulusta käsin. Henkilö- ja tavaraliikenne lopetettiin 27. toukokuuta 1990.
Nykyisin Limingan liikennepaikka palvelee ainoastaan kohtauspaikkana. Liikennepaikalla ei ole ollenkaan henkilö- eikä tavaraliikennettä. Ratapihalla on pääraiteen itäpuolella kaksi läpiajettavaa sivuraidetta. Näiden lisäksi on neljäs puolipitkä sivuraide, joka palvelee nykyisin lähes yksinomaan ratatyökoneiden säilytyspaikkana.
Matkustajaliikenne Limingan liikennepaikalle saattaa alkaa uudelleen, koska Oulun ja Limingan välille suunnitellaan kaksoisraidetta lähiliikennettä varten. Hankkeen pitäisi toteutua vuoden 2020 jälkeen.
Asemarakennus on rakennettu Valtionrautateiden rakennussuunnittelijan Knut Nylanderin laatimien piirustusten mukaan ja se on otettu käyttöön vuonna 1886 osuuden Kokkola–Oulu valmistuessa. Asemaan on rakennettu laajennusosa vuonna 1920.
Valtionrautatiet myi asemarakennuksen 1987. Rakennus muutettiin asuin- ja liiketiloiksi 1988. Entisissä aseman odotus- ja liikenteenhoitotiloissa toimii nykyisin Limingan Asema Pub -niminen baari. Osa rakennuksesta on asuntona. Muutossuunnitelmat laati arkkitehtitoimisto Veli Ojanperä. Uudet omistajat saivat rautatieaseman onnistuneesta käyttötarkoituksen muutoksesta Oulun läänin rakennussuojelupalkinnon vuonna 1990.
Asemarakennus vaurioitui tulipalossa aamulla 15. syyskuuta 2007. Rakennuksen ulkopuolelta alkunsa saanut tulipalo levisi myös rakennuksen ratapihan puoleiselle seinälle, ja junaliikenne jouduttiin keskeyttämään noin tunniksi, sillä sähköradan virransyöttö oli katkaistava sammutustyön ajaksi. Sammutustöissä palokunta joutui myös purkamaan rakennuksen krossipohjaa päästäkseen käsiksi palopesäkkeisiin.
Anssi Koivuranta
Anssi Einar Koivuranta (s. 3. heinäkuuta 1988 Kuusamo) on suomalainen uransa lopettanut mäkihyppääjä ja yhdistetyn kilpailija, yhdistetyn maailmanmestari, olympiamitalisti ja maailmancupin voittaja. Hyvänä mäkihyppääjänä tunnettu Koivuranta sijoittui yhdistetyn maailmancupissa 25 kertaa kolmen parhaan joukkoon ja voitti seitsemästi. Mäkihypyn maailmancupissa hän voitti yhden osakilpailun. Koivuranta on historian ensimmäinen urheilija, joka on yltänyt maailmancupin osakilpailuvoittoon sekä yhdistetyssä että mäkihypyssä. Hän edusti Kuusamon Erä-Veikkoja.
Urheilu-uransa jälkeen hän alkoi opiskella lentäjäksi.
Torinon 2006 olympialaisissa Koivuranta sai pronssia yhdistetyn joukkuekilpailussa ja sijoittui sprintissä yhdenneksitoista. Oberstdorfin MM-kilpailuissa 2005 Koivuranta oli sprinttikilpailussa kuudes ja Sapporossa 2007 neljäs. Sapporossa hän oli mukana voittamassa joukkuekilpailun kultamitalia ja saavutti pronssia normaalikilpailussa. Liberecin MM-kilpailuissa 2009 hän sijoittui yhteislähtökilpailussa ja normaalimäen Gundersen-kilpailussa neljänneksi. Vancouverin olympialaisissa 2010 hän oli normaalimäen Gundersen-kilpailussa kahdeksas.
Koivuranta oli kaudella 2006–2007 maailmancupin kokonaiskilpailussa seitsemäs ja sprintticupissa kuudes. Kaudella 2008–2009 hän saavutti ensimmäisen maailmancupin voittonsa Kuusamossa ja samalla kaudella hän otti myös ensimmäisen maailmancupin kokonaisvoittonsa. Koivuranta voitti samalla kaudella myös mäkihypyssä suurmäen Suomen mestaruuden.
Kesällä 2010 Koivuranta kärsi vaikeista ylikunto-oireista, joiden syyksi paljastui mykoplasmabakteeri. Sairastelu esti Koivurannalta fyysisen kestävyysharjoittelun ja hän keskittyi loppukesästä pelkästään mäkihyppyyn. Lokakuussa hän varmisti Continental Cupin sijoituksillaan kilpailuoikeuden talven mäkihypyn maailmancupissa.. Hän saavutti ensimmäiset mäkihypyn maailmancup-pisteensä oltuaan joulukuussa 2010 Oberstdorfin kilpailussa 26:s. Koivuranta saavutti mäkihypyn maailmancupissa ensimmäisen voittonsa sekä palkintokorokesijoituksensa Innsbruckissa 4. tammikuuta 2014. Koivuranta johti kilpailua ensimmäisen kierroksen jälkeen 1,5 pisteellä ennen Simon Ammannia ja toinen kierros peruttiin kovien tuulten takia, joten ensimmäisen kierroksen tulokset jäivät voimaan. Samalla Koivurannasta tuli ensimmäinen urheilija, joka on voittanut maailmancupin osakilpailun sekä yhdistetyssä että mäkihypyssä. Voitolla Koivuranta katkaisi myös Suomen yli kolme vuotta kestäneen palkintopallittoman kauden mäkihypyssä. Oslon MM-kisoissa 2011 Koivuranta oli normaalimäen kilpailussa paras suomalainen 10. sijallaan. Myös Sotšin olympialaisissa 2014 hän oli paras suomalainen sijoittuen tuolloin suurmäessä 11:nneksi ja normaalimäessä 12:nneksi.
Koivuranta ja ex-alppihiihtäjä Sanni Leinonen ovat seurustelleet vuodesta 2009 ja he saivat pojan 25. toukokuuta 2016 ja toisen pojan 25. kesäkuuta 2018.
14,5×114 mm
14,5×114 mm:n kaliiperi on konekivääreissä ja raskaissa kivääreissä käytettävä kaliiperi. Sitä käytti Neuvostoliitto, nyky-Venäjä ja muut maat.
Se alun perin kehitettiin PTRS ja PTRD panssarintorjuntakivääreille, mutta myöhemmin peruskaliiperina KPY -raskailla konekivääreillä, josta myöhemmin kehittyi ZPU-1,2 ja 4 ilmatorjunta-aseiden kaliiperi.
Koskikeskus (kauppakeskus)
Koskikeskus on kauppakeskus Tampereen Kyttälässä Hatanpään valtatien varressa Sokos Hotel Ilveksen naapurissa. Se avattiin maaliskuussa 1988, jolloin se oli Suomen suurin kauppakeskus. Koskikeskuksen on omistanut Citycon Oyj vuodesta 2003 lähtien.
Koskikeskuksessa on vajaa sata liikettä neljässä maanpäällisessä kerroksessa sekä pohjakerroksissa. Neljännessä kerroksessa on lähinnä terveyspalveluita. Koskikeskuksessa on myös laaja pysäköintihalli. Pohjakerroksessa on Finnkinon elokuvateatteri Cine Atlas. Koskikeskuksessa on runsas ravintolatarjonta.
Koskikeskus kunnostettiin osittain vuosina 2005–2006 ja kattavampi remontti alkoi keväällä 2011 ja valmistui marraskuussa 2012. Remontin yhteydessä uusittiin kaikki Cityconin omistamat vähittäiskauppatilat, julkisivut, sisäänkäynnit ja jäähdytysjärjestelmä. Uusi jäähdytysjärjestelmä saa energiansa vieressä virtaavasta Tammerkoskesta. Kaikki liikkeet olivat avoinna remontin ajan. Citycon investoi remonttiin noin 38 miljoonaa euroa.
Koskikeskuksessa toimii 89 eri alojen liikettä;
Bifurkaatio (kaaosteoria)
Bifurkaatio (myös kahdentuminen) tarkoittaa kaaosteoriassa järjestelmän käyttäytymisen haarautumista äkillisesti kahdeksi, usein erilliseksi, haaraksi.
Eräissä systeemeissä responssi voi muuttua kahdeksi vaihtoehdoksi, mikäli systeemin syötettä muutetaan vähän. Kaoottisissa systeemeissä tämä voi tapahtua ennalta-arvaamattomassa funktion pisteessä. Bifurkaatio on Mitchell Feigenbaumin esittelemä käsite, joka liittyy kaaosteoriaan. Bifurkaatio saattaa tapahtua missä tahansa järjestelmässä, jossa on monia toisiinsa vuorovaikuttavia osia.
Esimerkki matemaattisesta bifurkaatiosta on iteraatiokaava 
formula_1, jossa formula_2.
Eri a:n arvo vaikuttaa iteroinnin etenemiseen merkittävästi:
Jos piirretään tulokset siten, että vaaka-akselilla on suure a ja pystyakselilla iteraation lopputuloksena saadut arvot, niin saadaan oheisen kuvan kaltainen käyrä.
Bifurkaatio ei ole pelkästään matemaattinen käsite. Esimerkiksi lamppu, joka palaa himmeänä, alkaa vilkkua kirkkaan ja sammuneen tilan välillä, on kokenut bifurkaation. Seuraava bifurkaatio ajaa lampun vilkkumaan neljän eri kirkkauden välillä.
Voitaisiin rakentaa elektroninen laite, jossa lampun vilkkuminen riippuu siihen syötettävästä jännitteestä. Jännitteellä 1 lamppu ei vilku, jännitteellä 2 lamppu vilkkuu kahden tilan välillä ja jännitteellä 3 neljän tilan välillä ja jännitteellä 3,5 kahdeksan tilan välillä ja niin edelleen. Jos lampun vilkkumistiloja on ääretön määrä, se on ajautunut kaaokseen.
Bifurkaatiosta voidaan laatia kaavio, jossa näkyy lampun kirkkaus ja sisään syötettävä jännite, kun taas kaoottisesta systeemistä tätä ei voida helposti tehdä.